***ΛΕΙΤΟΥΡΓΙΕΣ- ΧΡΗΣΕΙΣ ΤΩΝ ΠΤΩΣΕΩΝ ΤΟΥ ΟΥΣΙΑΣΤΙΚΟΥ***

***ΟΝΟΜΑΣΤΙΚΗ:*** *ρόλο* ***υποκειμένου*** *του ρήματος ή* ***κατηγορουμένου*** *του υποκειμένου*

***ΑΙΤΙΑΤΙΚΗ****:*

* ***αντικειμένου άμεσου ή έμμεσου****, π.χ. Η μητέρα λούζει το παιδί, Μαθαίνει τον Πέτρο χορό*
* ***κατηγορουμένου του αντικειμένου****, π.χ. Σε καθιστώ υπεύθυνο για ό,τι συμβεί*
* ***επιρρηματικές σημασίες,*** *π.χ.*
  1. ***τόπο:*** *Έχουμε ξένους σπίτι μας*
  2. ***χρόνο:*** *Δουλεύει δέκα ώρες τη μέρα*
  3. ***αξία ή μέτρο διαφοράς:*** *Κόντυνε τη φούστα δέκα πόντους*
  4. ***μέσο:*** *Λουσμένοι φως κοιτάζουνε γύρω μας θαμπωμένοι*
  5. ***σκοπό:*** *Πήγε κυνήγι*
  6. ***ποσό:*** *Αγόρασε ένα χαλί τρία μέτρα φάρδος*
  7. ***περιεχόμενο:*** *Η στέρνα είναι γεμάτη νερό*

***ΓΕΝΙΚΗ:***

* ***της******κτήσης****, π.χ. στο σπίτι του Αλέξη, το αμάξι του Νίκου*
* ***της ιδιότητας,*** *π.χ. σοκολάτα πολυτελείας, τα ζώα της θάλασσας*
* ***του μέτρου****, π.χ. ένα παιδί τριών χρόνων*
* ***αντικειμενική****, π.χ. η δημιουργία αυτής της κατάστασης, η φροντίδα του κήπου { δημιούργησε κάποιος αυτήν την κατάσταση}*
* ***υποκειμενική,*** *π.χ. η αντίδραση του παιδιού { το παιδί αντιδρά}, η νίκη των Ελλήνων*
* ***αντικείμενο,*** *π.χ. χαμογέλασε της Ελένης*
* ***αιτία,*** *π.χ. τα έξοδα της δίκης*
* ***αξία****, π.χ. παπούτσι της δεκάρας*
* ***περιεχόμενο,*** *π.χ. του κουτί του καφέ*
* ***χαριστική****, π.χ. του Γιώργου του πλέκω ένα πουλόβερ, της Μαρίας της αγόρασα ένα σπίτι*
* ***γενική κατηγορηματική,*** *π.χ. το φαγητό της συμφοράς, οι σχεδιαστές έκαναν πάλι φέτος το μίνι της μόδας { δηλώνει το κατηγορούμενο υποκειμένου ή αντικειμένου}*

**ΚΛΗΤΙΚΗ**:

* ***σε προσφωνήσεις,*** *απευθύνεται σε κάποιον, αποκαλώντας τον με το όνομα ή τον τίτλο του, π.χ. Κύριοι δικαστές, Αγαπητοί συνάδελφοι, Κυρίες και Κύριοι*
* ***σε αναφωνήσεις,*** *φωνάζει κανείς δυνατά ή ξαφνικά κάποιον , λόγω ψυχικής έντασης, π.χ. παιδί μου…*
* ***σε επικλήσεις,*** *για βοήθεια, π.χ. Παναγιά μου, βοήθησε μας!*
* ***σε απλές κλήσεις,*** *όταν καλεί, προσφωνεί κανείς κάποιον , π.χ. Νίκο, ακούς;*